Σπύρος Φιλίππου

Ο Σπύρος Φιλίππου (Δράμα, 5 Ιουλίου 1977) είναι επαγγελματίας προπονητής ποδοσφαίρου και πρώην ποδοσφαιριστής.

Μετά από μια ημιεπαγγελματική καριέρα ως παίκτης στην ελληνική τέταρτη και πέμπτη κατηγορία, καθώς και στην πυραμίδα του αγγλικού ποδοσφαίρου (ερασιτεχνικά πρωταθλήματα), ο Φιλίππου σπούδασε Επιστήμη Υπολογιστών στο Πανεπιστήμιο του Έσσεξ και απέκτησε επίσης MSc στα Πληροφοριακά Συστήματα και Τεχνολογία στο Πανεπιστήμιο East Anglia. Το 2012, το 2017 και το 2018 παρακολούθησε προπονητικά μαθήματα στην Ελληνική Ποδοσφαιρική Ομοσπονδία (ΕΠΟ) και απέκτησε τα πιστοποιητικά προπονητή UEFA (B, A).

 Καριέρα ως ποδοσφαιριστής 
Γεννημένος στη Δράμα, ο Φιλίππου εντάχθηκε στην Ακαδημία Δόξας Δράμας σε ηλικία 12 ετών και προήχθη στις τάξεις της ακαδημίας νέων της Δόξας για 4 χρόνια. Ακολούθως, αγωνίστηκε σε πολλές ομάδες της τέταρτης (Μέγας Αλέξανδρος Ηράκλειας, Καλαμπάκι F.C., Πανδραμαϊκός F.C.) και πέμπτης κατηγορίας Ελλάδας. Έπαιξε επίσης σε χαμηλού επιπέδου αγγλικά πρωταθλήματα.

 Καριέρα ως προπονητής 

 Άρη Φτελιάς 
Το 2011 ο Φιλίππου ξεκίνησε την καριέρα του ως προπονητής.[1] Ο Φιλίππου διηύθυνε την ομάδα του Άρη Φτελιάς ΕΠΣ Δράμας (7η κατηγορία) ως προπονητής. Στην πρώτη του σεζόν στην ομάδα σημείωσε μεγάλη επιτυχία τερματίζοντας πρώτος και κατακτώντας το πρωτάθλημα[2][3]. Ο σύλλογος ανέβηκε στην ανώτερη κατηγορία.

Η επόμενη σεζόν 2012–13[4] ήταν επίσης πολύ καλή και ο Άρης Φτελιάς κατέκτησε ξανά το πρωτάθλημα,[5] 6η κατηγορία[6] και προβιβάστηκε στην 5η κατηγορία Ελλάδας.

Το καλοκαίρι του 2013,[7] ο Φιλίππου ανανέωσε τη συμφωνία του με την ομάδα. Η σεζόν ήταν καλή και τερμάτισε πάνω από τη ζώνη του υποβιβασμού[8].

 Αμαζόνες Δράμας 
Α' ΕΘΝΙΚΗ ΓΥΝΑΙΚΩΝ  

Τον Ιούλιο του 2015, ο Φιλίππου ανέλαβε την θέση του προπονητή στην ομάδα των Αμαζόνων στο πρωτάθλημα της Α' Εθνικής Ελλάδος Γυναικών. Στην πρώτη του σεζόν στις Αμαζόνες σημείωσε μεγάλη επιτυχία οδηγώντας την ομάδα στην 3η θέση και έπαιξε στον τελικό του Κυπέλλου Ελλάδος Γυναικών[10] (επιλαχόντες).

Το ρεκόρ του την πρώτη χρονιά φάνηκε να επιβεβαιώνει την ιδέα του προέδρου των Αμαζόνων για τη χρήση νεαρού Έλληνα προπονητή για να ηγηθεί της ομάδας για την επόμενη σεζόν, 2016-17. Η σεζόν ήταν επίσης επιτυχημένη, καθώς η ομάδα έφτασε στην 3η θέση, και ο προϋπολογισμός ήταν μικρότερος από την προηγούμενη χρονιά.

Το καλοκαίρι του 2017 ο Φιλίππου ανανέωσε το συμβόλαιό του με τις Αμαζόνες για έναν ακόμη χρόνο. Το μπάτζετ της ομάδας έχει μειωθεί περαιτέρω, αλλά η σεζόν ήταν πολύ ικανοποιητική, καθώς ο σύλλογος έφτασε στην 4η θέση, και είχε στο ρόστερ 7 Ελληνίδες και 2 Κύπριες διεθνείς παίκτριες (Γυναίκες, U19, U17).

 ΑΕ Καλαμπακίου 
Γ' ΕΘΝΙΚΗ ΑΝΔΡΩΝ 

Τον Ιανουάριο του 2019 ανέλαβε την θέση του προπονητή στην ομάδα της ΑΕ Καλαμπακίου για το πρωτάθλημα της Γ Εθνικής.

 Π.Α.Ο.Κ ( Γυναικεία Ομάδα) 
Α' ΕΘΝΙΚΗ ΓΥΝΑΙΚΩΝ  

Τον Ιούλιο του 2019 ο Φίλιππου δέχτηκε την πρόταση από τον ΠΑΟΚ για να αναλάβει τα χρέη του προπονητή της γυναικείας ομάδας. Με την ομάδα του ΠΑΟΚ κατέκτησε το πρωτάθλημα την σεζόν 2019-20. Τον Μάρτιο του 2021, ο Φιλίππου ανακοίνωσε την αποχώρηση του από την ομάδα του ΠΑΟΚ.  

 ΔΟΞΑ ΔΡΑΜΑΣ 
Γ' ΕΘΝΙΚΗ ΑΝΔΡΩΝ 

Τον Αύγουστο του 2021 ο Φιλίππου ανακοινώνεται από την Δόξα στην θέση βοηθού προπονητή του Μάκη Κατσαβάκη στο πρωτάθλημα της Super League 2 αλλά η ομάδα δεν συμμετείχε ποτέ λόγω οικονομικών προβλημάτων και έτσι δήλωσε συμμετοχή στο πρωτάθλημα της Γ Εθνικής. Εκεί ο Φιλίππου ανέλαβε τα χρέη του προπονητή με την ομάδα να ολοκληρώνει το πρωτάθλημα λίγο πάνω από την θέση του υποβιβασμού. Στο τέλος της ίδιας σεζόν ανακοίνωσε την αποχώρησή του από την ομάδα.

 Τίτλοι ως προπονητής 

 2020 Πρωτάθλημα Α Εθνικής Γυναικών (Π.Α.Ο.Κ.)

 Παραπομπές 

 Παρελθόν από τις Αμαζόνες ο Σπύρος Φιλίππου
 Στο Καλαμπάκι ο Σπύρος Φιλίππου
 Στον πάγκο του ΠΑΟΚ ο Σπύρος Φιλίππου!
 Παραμένει ο Σπύρος Φιλίππου στον πάγκο του Δικεφάλου
 Αλλαγή προπονητή στον γυναικείο ΠΑΟΚ
 Ο Σπύρος Φιλίππου στην τεχνική ηγεσία της Δόξας Δράμας της Γ’ εθνικής
 Παρελθόν από την Δόξα Δράμας ο Σπύρος Φιλίππου

 Εξωτερικοί σύνδεσμοι 

 Σπύρος Φιλίππου στο soccerway.com
 Σπύρος Φιλίππου στο playmakerstats.com

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου